CELEX: 62011CN0465
Language: sk
Date: 2011-09-09 00:00:00
Title: Vec C-465/11: Návrh na začatie prejudiciálneho konania, ktorý podal Krajowa Izba Odwoławcza (Poľská republika) 9. septembra 2011 — Praxis Sp. z o.o., ABC Direct Contact Sp. z o.o./Poczcie Polskiej SA

14.1.2012   
            
            
               SK
            
            
               Úradný vestník Európskej únie
            
            
               C 13/2
            
         Návrh na začatie prejudiciálneho konania, ktorý podal Krajowa Izba Odwoławcza (Poľská republika) 9. septembra 2011 — Praxis Sp. z o.o., ABC Direct Contact Sp. z o.o./Poczcie Polskiej SA
   (Vec C-465/11)
   2012/C 13/05
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Krajowa Izba Odwoławcza
   
      Účastníci konania pred vnútroštátnym súdom
   
   
      Žalobkyne: Praxis Sp. z o.o., ABC Direct Contact Sp. z o.o.
   
      Žalovaná: Poczcie Polskiej SA
   
      Prejudiciálne otázky
   
   
               1.
            
            
               Má sa článok 45 ods. 2 písm. d) smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (1) — v znení „[Každý] hospodársky subjekt [môže] byť z účasti v zadávacom konaní vylúčený, ak… bol uznaný vinným zo závažného porušenia odborných povinností, ktoré verejní obstarávatelia dokážu preukázať akýmikoľvek prostriedkami“ — v spojení s článkom 53 ods. 3 a článkom 54 ods. 4 smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (2) vykladať v tom zmysle, že za uvedené závažné porušenie odborných činností možno považovať situáciu, ak verejný obstarávateľ z dôvodov, za ktoré je zodpovedný príslušný hospodársky subjekt, zruší zmluvu o zadaní verejnej zákazky alebo túto zmluvu vypovie alebo od nej odstúpi, pričom k zrušeniu alebo vypovedaniu zmluvy alebo odstúpeniu od nej došlo v priebehu troch rokov od začatia zadávacieho konania a hodnota nezrealizovanej verejnej zákazky je najmenej 5 % zmluvnej hodnoty?
            
         
               2.
            
            
               V prípade zápornej odpovede na prvú otázku: Ak je členský štát oprávnený zaviesť na účely vylúčenia uchádzača zo zadávacieho konania iné dôvody, ako sú dôvody vymenované v článku 45 smernice 2004/18/ES, pričom tieto dôvody považuje za opodstatnené na ochranu verejného záujmu, z dôvodu oprávnených záujmov obstarávateľa, ako aj na zachovanie spravodlivej hospodárskej súťaže medzi hospodárskymi subjektmi, je potom v súlade s touto smernicou a Zmluvou o fungovaní Európskej únie, ak sa z konania vylúčia hospodárske subjekty, ktorým obstarávateľ na základe okolností, za ktoré zodpovedá hospodársky subjekt, zadávaciu zmluvu zruší alebo vypovie alebo od zmluvy o zadaní zákazky odstúpi, pokiaľ k zrušeniu alebo vypovedaniu zmluvy alebo odstúpeniu od nej došlo v priebehu troch rokov od začatia zadávacieho konania a hodnota nezrealizovanej verejnej zákazky je najmenej 5 % zmluvnej hodnoty?
            
         
      (1)  Ú. v. EÚ L 134, s. 114; Mim. vyd. 06/007 s. 132.
   
      (2)  Ú. v. EÚ L 134, s. 1; Mim. vyd. 06/007 s. 19.